Երևանի ոստիկանապետ Վալերի Օսիպյանն այսօր արձագանքել է Հյուսիսային պողոտայում ոստիկանների և երաժիշտների միջև երեկ տեղի ունեցած միջադեպին։ Լրագրողների հետ զրույցում նա ասաց, թե բնակիչների կողմից ստացել են բազմաթիվ ահազանգեր այն մասին, որ նշված պողոտայում նվագող երաժիշտներն աղմկում են, խանգարելով մարդկանց հանգիստը: Ավելին, ըստ ոստիկանապետի՝ երաժիշտները գտնվել են ոչ սթափ վիճակում, սեռական բնույթի հայհոյանքներ հնչեցրել, ոստիկաններն էլ ստիպված են եղել միջամտել։